cyanic-selkie/wikianc huggingface dataset:
Hārvijs Milks
Izcelsme
Hārvijs Milks bija sekulārs jūdaists. Viņam bija kategoriska nostāja jautājumā par LGBT cilvēku apspiešanu, kas balstīta uz reliģiskiem priekšstatiem, bet viņš arī lepojās ar savu etnisko identitāti. Milka tuva draudzene no 70. gadiem Šarina Saslavska teikusi: „viņš nebija reliģiozs ebrejs, bet viņš vienmēr lepojās ar to, ka ir ebrejs”, piebilstot, ka „viņā vienmēr bija deva lepnuma par to, ka viņš nāk no Ņujorkas.” Saskaņā ar 1910. gada tautas skaitīšanas datiem Milku jeb tolaik vēl Milchu ģimene bija angliskojusi savu jūdaisko uzvārdu Milch uz Milk. Viljama Milka tēvs, Hārvija vectēvs Moriss savas dzīves laikā bija veiksmīgs uzņēmējs, jo uz savas nāves brīdi 1947. gadā viņš bija lielveikala īpašnieks un tāpat palīdzēja veidot „Bnai Yisrael” jeb Izraēlas dēlu sinagogu Vudmērā, Longailendā. Milku ģimenes emigrēšana uz ASV notika tā laika emigrācijas ietvaros, kad cilvēki masveidā pārcēlās no Austrumeiropas uz ASV. Hārvija vectēvam Morisam Milkam veltītajā nekrologā laikraksta “The New York Times” 1947. gada 3. maija laikraksta numurā bija teikts, ka Moriss Milks bija dzimis Lietuvā. 1910. gada ASV tautas skaitīšanas datos uzrādīts, ka Moriss Ņujorkā ieradās 1897. gadā, acīmredzot, vispirms nometinoties, un pēc tam 1899. gadā ieradās viņa sieva Hilda kopā ar pieciem bērniem Edīti, Gērtu, Aleksandru, Hariju un Viljamu. Šajos datos tāpat uzradīts, ka visu dzimšanas vieta ir Krievija. Pretruna starp avotiem tiek skaidrota ar to, ka Milchu ģimene ieradās no Kovno, kas ir pašreizējās Lietuvas pilsētas Kauņas nosaukums poļu valodā un jidišā.
Jaunība
Bērnībā Hārviju bieži vien izsmēja par viņa atkārušajām ausīm, lielo degunu un lielajām pēdām, nereti piedēvējot klases klauna statusu. Viņš spēlēja futbolu un viņā radās interese par operu. Pusaudža gados viņš apzinājās savu homoseksualitāti, taču turēja to stingrā slepenībā. Vidusskolas izlaiduma gadagrāmatā pie Hārvija bildes rakstīts: „Milks – un mēdz teikt, ka SIEVIETĒM nekad nav, ko piebilst”, jeb citiem vārdiem sakot Milkam vienmēr bija kaut kas, ko pateikt par sevi.
Korejas kara laikā 1951. gadā Milks pievienojās ASV jūrasspēkiem un turpināja dienestu līdz 1955. gadam, kad dienestu pameta jaunākā leitnanta pakāpē. Nedz būdams skolotājs, nedz dienot jūrasspēkos Milks nebija publiski atzinis savu homoseksualitāti.
Privātā dzīve
Milks 1956. gadā Džeikoba Rīsa Parka pludmalē, kas ir populāra vieta Kvīnsas geju vidū, satika Džo Kepmbelu, kurš bija septiņus gadus jaunāks par Milku, un Milks iekaroja viņa sirdi kaislīgi. Pat pēc tam, kad Milks un Kempbels sāka dzīvot kopā, Milks turpināja rakstīt romantiskas vēstules un dzejoļus.
Milka sākotnējā karjera bija ļoti mainīga, un viņam bieži labpatika runāt par izmaiņām sevī, kuras viņš piedzīvoja kā vidusšķiras ebreju puika. Politika un LGBT aktīvisms nebija lietas, kas viņu sākotnēji saistīja, un savas pirmās romantiskās attiecības viņš centās nošķirtus no savas ģimenes un darba.
Politiskā darbība
Gluži kā viņa vectēvs Moriss un tēvs Viljams, arī Hārvijs uzsāka savu uzņēmējdarbību, atverot veikalu „Castro Camera” Sanfracisko Kastro rajonā, kurš tajā laikā piedzīvoja plašu geju un lesbiešu pieplūdumu. 1973. gada martā pēc tam, kad veikals bija piedzīvojis vandalisku uzbrukumu, Milks ar Smitu par saviem pēdējiem 1000 dolāriem vēlreiz atvēra šo veikalu, dubultojot tā izmērus, un tas kļuva par vietējās kopienas atbalsta centru un viņa politiskās karjeras galveno štābu. Viņš izmantoja to, ka Kastro piedzīvoja politisko un ekonomisko uzplaukumu, lai veicinātu savas un LGBT cilvēku intereses. Trīs reizes Milks balotējās pilsētas domes deputāta amatam no šī rajona, tiesa visas trīs neveiksmīgi.
1972. — 1976. gada politiskās kampaņas
Šajās kampaņās Milks sevi dēvēja par „Kastro mēru”, un viņa izaicinošā uzvedība nodrošināja viņam plašu masu mediju uzmanību un vēlētāju balsis, taču nepietiekoši, lai viņš tiktu ievēlēts. Savu teatrālo kampaņu dēļ viņa popularitāte auga, un viņš izmantoja to LGBT politiskās kampaņas īstenošanai un cīņai ar tā laika politiskajām iniciatīvām, kuras bija vērstas pret LGBT cilvēkiem. 1976. gada novembrī Sanfrancisko vēlētāji mainīja vēlēšanu kārtību, tādējādi, panākot, ka pilsētas domes deputāti tiek ievēlēti no pilsētas apgabaliem, nevis no visas pilsētas kopumā. Milks ātri vien kvalificējās Kastro apgabalam jeb apgabalam Nr.5 kā vadošais kandidāts
Deputāta amatā
1977. gada 8. novembrī Milks tika ievēlēts Sanfracisko Pilsētas domes deputāta amatā, tādējādi kļūstot par pirmo atklāto homoseksuālo vīrieti, kas ievēlēts publiskā amatā ASV. Divi atklāti homoseksuāli cilvēka publiskos amatas jau atradās – atklāta lesbiete Elēna Nobla Masačūsetsas štata pārstāves amatā un atklāts gejs Alans Spīrss Minesotas štata senatora amatā – taču viņi par savu homoseksualitāti paziņoja pēc ievēlēšanas šajos amatos. Milka ievēlēšana šajā amatā bija iespējama un bija galvenais pagrieziena punkts Sanfrancisko politikā, kas bija daļa no plašākām izmaiņām sabiedrībā, kuras situācija piedzīvoja.
Viena no galvenajām Milka politisko kampaņu iezīmēm bija cilvēku pulcēšana ielās. 1978. gada 9. janvārī Milks savu atbalstītāju pavadīts devās sava veida „inaugurācijas gājienā” no Sanfrancisko Kastro rajona uz pilsētas domi nodot pilsētas domes deputāta zvērestu. Savu deputāta darbu Milks sāka, iniciējot izmaiņas likumdošanā, kuras aizliedz diskrimināciju uz seksuālās orientācijas pamata. Viņš tāpat iesaistījās cīņā pret tā dēvēto Ierosinājuma Nr.6 jeb Brigsa iniciatīvu. Šī iniciatīva bija paredzēta, lai pieņemtu likumu, saskaņā ar kuru homoseksuāli skolotāji un publiskos amatos esošas personas, kas „atbalstītu homoseksuāļu tiesības” būtu atlaižamas.
1978. gada 25. jūnijā Hārvijs piedalījās Sanfrancisko Geju brīvības parādē, kura tika rīkota tieši deviņus gadus pēc Stounvolas grautiņiem Kristoferstrītā, Ņujorkā naktī no 27. jūnija uz 28. jūniju 1969. gadā. Grautiņi izcēlās pēc tam, kad LGBT kopienas pārstāvji pretojās Ņujorkas policijas centieniem iebaidīt viņus. Gadu vēlāk daudzās ASV pilsētās tika organizēti spontāni uzvaras un svētku gājieni un parādes, lai atzīmētu grautiņus.
Par spīti neskaitāmiem draudziem dzīvībai Hārvijs uzstājās šajā parādē ar uzrunu, citējot ASV Neatkarības deklarācijU, sakot, ka visi cilvēki ir vienlīdzīgi, un aicinot LGBT cilvēkus „nākt ārā no skapja” jeb atklāt savu seksuālo orientāciju citiem, lai grautu pastāvošos mītus un melus par LGBT cilvēkiem, lai atvieglotu dzīvi LGBT jauniešiem.
Varavīksnes karogs
Pirms parādes Hārvijs bija sapratis, ka LGBT kopienai bija nepieciešams simbols, par kuru nebūtu negatīvu asociāciju. Esošais rozā trīsstūris bija izmantots nacistu koncentrācijas nometnēs, lai apzīmētu homoseksuālus vīriešus holokausta laikā. Milks ideju par jaunu simbolu diskutēja ar Gilbertu Beikeru, kurš izgudroja astoņu krāsu karogu, kura galvenā ideja bija demonstrēto LGBT kopienas daudzveidību.
Lai gan sākotnēji varakvīksnes karogs tika veidots no astoņām krāsām, 1979. gadā divas no tām – rozā un tirkīszils – tika izņemtas, lai atvieglotu šādu karogu izgatavošanu. Visbiežāk karogu izmanto ar sarkano krāsu augšā saskaņā ar to, kā krāsas ir redzamas varakvīksnē[12]. Bez acīmredzamā LGBT kopienas daudzveidības simbolisma, ko karogs demonstrē kopumā, katrai no krāsām karogā ir sava doma: sarkanā simbolizē dzīvi; organžā – dziedināšana; dzeltenā – saules gaismu; zaļā ir dabas krāsa; zilā simbolizē harmoniju un lillā krāsa apzīmē garīgumu. Izņemtā rozā krāsa bija seksualitātes krāsa un tirkīszilā krāsa bija maģijas un mākslas krāsa.
Trīsdesmit brīvprātīgo paši savām rokām krāsoja un savienoja katru no karoga krāsainajiem posmiem 1978. gada parādei[7], un 25. jūnijā tas pirmo reizi tika demonstrēts Geju brīvības parādē. Pastāv uzskats, ka Beikers ideju par varavīksnes karogu aizguva no Džūdijas Gārlandas dziesmas „Over the Rainbow”, taču tikpat labi viņš ideju varēja aizgūt no hipiju kustības, par kuras pionieri uzskata LGBT aktīvistu Alenu Gīnsbergu.
Hārvija Milka un Džordža Moskones slepkavība
1978. gada 27. novembrī cits pilsētas domes deputāts Dens Vaits, kurš pavisam nesen bija atkāpies no sava amata un gribēja atgūt to, nogalināja Hārviju Milku un pilsētas mēru Džordžu Moskoni Sanfrancisko pilsētas domē. Milka ievēlēšana pilsētas domē, viņa slepkavība un tai sekojošie procesi iezīmēja izmaiņas sabiedriskajā sabiedrības strāvojumos attiecībā pret LGBT kopienu un izmaiņas konfliktā starp pilsētas vadību un policijas spēkiem. Naktī pēc Milka slepkavības tūkstošiem LGBT cilvēku un atbalstītāju izgāja ielās ar svecēm un noturēja klusuma brīdi. Milka piemiņas pasākums tika noturēts Shaar Zahav draudzē un to vadīja rabīns Alens Benets, kas bija atklāts homoseksuālis. Pēc Milka slepkavības pieprasījums pēc varakvīksnes karoga ievērojami pieauga.
Dens Vaits tika atzīts par vainīgu Milka un Moskones slepkavībās un viņa tika piespriests piecu gadu cietumsods. Šāds soda mērs daudziem šķita ļoti mazs par dubultslepkavību un izraisīja plašas sabiedrības debates; ipaši lielas dusmas tas izraisīja LGBT kopienas vidū, kur maigo sodu saistīja ar Milka homoseksualitāti – homoseksuāla cilvēka slepkavam bija piespriests daudz maigāks sods, salīdzinot ar to, kādu parasti piesprieda heteroseksuāla cilvēka slepkavības gadījumā. Netaisnības sajūta LGBT kopienā izraisīja mobilizāciju, un Sanfrancisko ielās atkal izgāja cilvēki, protestējot pret šo netaisnību.
Nesenākie notikumi
Neapšaubāmi Milks ar savām politiskajām aktivitātēm ir devis ievērojamu ieguldījumu ASV un visas pasaules LGBT cilvēku tiesību atzīšanā un dzīves apstākļu uzlabošanā. Viņš ir iekļauts prestižā ASV žurnāla „Time” 20. gadsimta 100 varoņu un ikonu sarakstā. Ievērojamais LGBT žurnāls „Advocate” Milku kā trešo ir iekļāvis savā 20. gadsimta 40 varoņu sarakstā. Viņa dzīvesstāsts ir iedvesmojis arī režisoru Gasu Van Santu, kurš 2008. gadā laida klajā filmu „Milks” ar Šonu Penu un Džošu Brolinu galvenajās lomās, kas bija balstīta uz citas filmas — „Hārvija Milka dzīve un laiks”.
2009. gadā tika dibināts "Hārvija Milka fonds". Fonda mērķi ir popularizēt Milka dzīvesstāstu, atbalstīt LGBT jaunatni, un veicināt izglītību LGBT jautājumos. 2009. gada augustā ASV prezidents Baraks Obama Milkam piešķīra pēcnāves Prezidenta Brīvības medaļu par viņa ieguldījumu LGBT pilsoniskajā kustībā, kuru saņēma viņa brāļa dēls Stjuarts Milks. Tā paša gada oktobrī Kalifornijas štata gubernators Arnolds Švarcenegers ieviesa Hārvija Milka dzimšanas dienu — 22. maiju — kā štatam nozīmīgu piemiņas dienu.
Finanses
Finanses (la) ir naudas līdzekļu kopums jeb naudas apgrozījums.
Finanses praktiskajā nozīmē ir jāuztver kā zināšanu kopumu, kas ļauj indivīdiem un uzņēmumiem pārvaldīt par savām finansēm, it īpaši, novērtējot starpību starp ienākumiem un izdevumiem un ieguldījumu riskus.
Finanšu definīcija
Finanses ir mācība par naudas resursu izvietošanu laikā. Ir divas galvenās iezīmes, kas atšķir finanšu lēmumus no citiem resursu izvietošanas lēmumiem, proti, finanšu lēmumu izmaksas un ienākumi ir:
Finanšu sistēma un naudas plūsma
Finanšu sistēmas 6 galvenās funkcijas:
Naudas plūsma ir grāmatvedības termins, kas apzīmē skaidrās naudas daudzumus, kurus uzņēmums saņem un patērē noteiktā laika posmā, dažreiz tas ir saistīts ar specifisku projektu. Naudas plūsmas novērtēšanu ir iespējams izmantot, lai:
Ints Dālderis
Ints Dālderis (dzimis Jūrmalā) ir latviešu klarnetists un politiķis, bijušais kultūras ministrs. Bijis 11. un 12. Saeimas deputāts, šobrīd Rīgas domes deputāts. Pārstāv partiju "Vienotība".
Finanses
Finanšu sistēma un naudas plūsma
Lai nodrošinātu efektīvu uzņēmumu aktīvu pārvaldību un uzlabotu naudas plūsmu, uzņēmumi izstrādā kredītpolitikas procedūras, ko nosaka kredītu pārvaldība.
Ints Dālderis
Izglītība
I. Dālderis ir dzimis Majoros, Jūrmalā. Mācījies Rīgas 49. vidusskolā. Klarnetes spēli no 1986. līdz 1990. gadam apguvis Jāzepa Mediņa mūzikas vidusskolā ar pedagogiem V. Vorobjovu un D. Voicišu. 1996. gadā absolvējis Jāzepa Vītola Latvijas Mūzikas akadēmiju profesora Ģirta Pāžes vadībā.
Finanses
Finanšu tirgus un tā dalībnieki
Finanses ir praktiska zinātne. Tās atziņas tiek izmantotas reālā uzņēmējdarbībā. Lai tas viss darbotos, ir nepieciešama shēma vai mehānisms, kas saistīs pētāmos objektus. Tiek dota šāda definīcija — finanšu tirgus ir vieta vai mehānisms, ar kura palīdzību tiek noteikta finanšu aktīvu cena.
Ints Dālderis
Mūziķa karjera
I. Dālderis ir divkārtējs Andreja Jurjāna pūšaminstrumentu konkursa laureāts, 1991. gadā iegūstot trešo vietu, bet 1996. gadā konkursā uzvarot. Pēc 1. vietas iegūšanas A. Jurjāna konkursā sācis strādāt Latvijas Nacionālās operas (LNO) simfoniskajā orķestrī. 1995. gadā kļuvis par Latvijas Klarnetistu biedrības jauno atskaņotājmākslinieku konkursa uzvarētāju. 1997. gadā piedalījies Karla Nīlsena starptautiskajā konkursā Dānijas pilsētā Odensē.
Ir spēlējis vairākos Latvijas simfoniskajos orķestros un koncertējis daudzās Eiropas valstīs. Veicis ierakstus Latvijas radio un televīzijā. Piedalījies Maijas Einfeldes kompaktdiska ierakstā, spēlējot klarneti skaņdarbā "Manas bērnības mājas" jauktajam korim, klarnetei, arfai un zvaniem. Ir bijis LNO orķestra pirmā klarnete, kā arī Liepājas simfoniskā orķestra soloklarnetists. 2002. gada Lielās mūzikas balvas ieguvējs.
Politiskā darbība
Tautas partija LNSO direktoru I. Dālderi virzīja kā bezpartijisku kandidātu kultūras ministra amatam Valda Dombrovska valdībā. Saeima apstiprināja valdību un I. Dālderis kļuva par ministru. Ap šo laiku arī iestājās Tautas partijā. partija izstājās no valdības un atsauca visus ministrus, tostarp, I. Dālderi. I. Dālderis nolēma izstāties no partijas, tādējādi paliekot ministra amatā.
I. Dālderis pievienojās partijai "Jaunais laiks", kā arī paziņoja, ka kandidēs nākamajās Saeimas vēlēšanās. 10. Saeimas vēlēšanās viņš tika ievēlēts Saeimā no apvienības "Vienotība" saraksta, tomēr V. Dombrovska jaunajā valdībā viņu kultūras ministra amatā nomainīja Sarmīte Ēlerte.
2011. gadā kandidēja 11. Saeimas vēlēšanās, taču netika ievēlēts. Šī sasaukuma laikā darbojās kā Ministru prezidenta V. Dombrovska padomnieks un kultūras ministres Žanetas Jaunzemes-Grendes padomnieks. 2013. gada pašvaldību vēlēšanās ievēlēts Rīgas domē. 2014. gadā I. Dālderis kļuva par Ministru prezidentes Laimdotas Straujumas padomnieku, bet tā paša gada rudenī tika ievēlēts 12. Saeimā.
2017. gada jūlijā izstājies no partijas "Vienotība". Kopā ar bijušajiem "Vienotības" biedriem Ilzi Viņķeli, Andreju Judinu, Alekseju Loskutovu un Lolitu Čigāni 2017. gada 26. augustā dibinājis partiju "Kustība Par!". 2018. gada martā izstājās no "Kustības Par!", turpinot darboties "Vienotības" Saeimas frakcijā. Kandidēja 13. Saeimas vēlēšanās no apvienības "Jaunā Vienotība" saraksta, taču netika ievēlēts. Pēc Krišjāņa Kariņa valdības apstiprināšanas 2019. gada janvārī kļuva par finanšu ministra Jāņa Reira padomnieku. Kandidēja 2019. gada Eiropas Parlamenta vēlēšanās, taču netika ievēlēts. Tāpat vēlētāju atbalstu nesaņēma 2020. gada Rīgas domes ārkārtas vēlēšanās.
2021. gada Latvijas pašvaldību vēlēšanās ievēlēts Jūrmalas domē no apvienības "Jaunā Vienotība" un "Kustība Par!" kopējā saraksta. Kandidēja 14. Saeimas vēlēšanās no apvienības "Jaunā Vienotība" saraksta, taču netika ievēlēts. Pēc vēlēšanām ieņēma vietu Rīgas domē, kas atbrīvojās deputātam Uģim Rotbergam kļūstot par Saeimas deputātu, un līdz ar to notika Jūrmalas domes deputāta mandātu.
1975. gada Tour de France
1975. gada Tour de France bija 62. Tour de France daudzdienu velobrauciens, kas notika no 1975. gada 26. jūnija līdz 20. jūlijam. Dalībniekiem bija jāveic 3999 km 22 posmu laikā un to viņi paveica ar vidējo ātrumu 34,899 km/h. Šajā gadā velobraucienā pirmo reizi savā karjerā uzvarēja Bernārs Tevenē. Lai gan lielas cerības uz savu sesto titulu bija Edijam Merksam, viņš kļuva par vardarbības upuri - vietējie francūži nevēlējās, lai ārzemnieks pārspēj Žaka Anketila sasniegumu un pielietoja visus paņēmienus savu mērķu sasniegšanai. Kāds no faniem pat sacensības laikā izleca uz trases un iesita riteņbraucējam pa nierēm.
Cheers
Cheers ir ASV situāciju komēdijseriāls, kura autori ir Džeimss Barovs (James Burrows) un brāļi Glens (Glen Charles) un Less Čārlzi (Les Charles). Seriālam tika uzņemtas 11 sezonas no 1982. līdz 1993. gadam. To veidoja kompānija Charles-Burrows-Charles Productions sadarbībā ar Paramount Television NBC TV kanālam.
Heidemarija Stefanišina-Paipere
Heidemarija Stefanišina-Paipere (Heidemarie Stefanyshyn-Piper; dzimusi ) ir NASA astronaute.
Otrais lidojums notika 2008. gada novembrī misijā STS-126, esot Endeavour misijas speciālistam. Remontējot satelītu, kosmonautes 100 000 ASV dolāru vērtā instrumentu soma aizslīdēja no kosmonautes izplatījumā. Ziņu par to momentā uzķēra pasaules ziņu aģentūras.
Norma (socioloģija)
Socioloģijā norma jeb sociālā norma  ir sociāli uzspiests likums. Tieši šī sociālā sankcionēšana ir tas, kas atšķir normas no citiem kultūras artefaktiem, jeb sociālajām konstrukcijām, kā piemēram, nozīmes un vērtības. Normas un to trūkums ir izskatāmas par nozīmīgu faktoru, kas iespaido cilvēka uzvedības īpašības.
Uzspiešanas, kontrolēšanas līmeņi
Normu uzspiešanas līmeņi dilstošā secībā:
Ir trīs veidu normas:
Tautas paražas
Sabiedrības kultūras rituālu, tradīciju un rutīnu tīkls. Novirzīšanos parasti neuzskata par nopietnu draudu sociālajai organizācijai un tādēļ to sankcionē ne tik bargi kā morālo novirzīšanos. Piemērs: daudzās ģimenēs ASV ir ierasts noskaitīt lūgšanu pirms Pateicības dienas vakariņām.
Morāles
Morālie spriedumi, kas definē pareizo un nepareizo uzvedību, atļauto un neatļauto, to, kas ir vēlams un nav vēlams kultūrā. Vārds ir veidojies no latīņu daudzskaitļa mor-, mos, kas nozīmē "paraža". Tikumu pārkāpums parasti sabiedrībā tiek uztverts kā drauds pašai sociālajai organizācijai un tiek spēcīgi sankcionēta. Piemēri: narkotiku lietošana, seksuālais neizvēlīgums un ekstrēma ģērbšanās.
"Vairāk nekā ambīcijas, vairāk nekā prasmes, tās ir normas, kas ierobežo sadarbību; normas ir cilvēka uzvedības viszemākais kopsaucējs. Tās ir racionālas domāšanas aizvietojums." - Haimans G. Rikovers (Hyman G. Rickover)
Likumi
Augsti organizētās sabiedrībās, formalizētas un precīzi norobežotas normas. Legālo normu, jeb likumu, pārkāpšanām seko procedūras un spriedumi, kas norit formālās vai legālās institūcijās, kā piemēram, policijā un tiesās, kas ir radītas, lai šos likumus uzraudzītu. Šīs normas lielākoties attiecas uz individuāliem tikumu pārkāpumiem vai arī tās izšķir īpašuma tiesības.
Heteronormativitāte
Heteronormativitāte ir normu sistēma, kas diktē sociāli pieņemamās seksuālās darbības un dzimumu identitātes. Tā ir balstīta uz fakta, ka visi cilvēki ir sadalāmi divās grupās atkarīgi no dzimuma - vīrieši un sievietes, tādēļ ir jāpastāv normām, kas apraksta kā šiem abiem dzimumiem jāatšķiras savā uzvedībā.
Normu analīze pēc spēļu teorijas metodikas
Teorija, ko var izmantot sociālās situācijas, koas veidojas sakarā ar normas pielietošanu, analīzei, ir spēļu teorijas "atkārtotās spēles" teorija.
Norma dot cilvēkam aptuvenus datus, kas apraksta kā viņam ir jāuzvedas. Tomēr racionāla persona rīkojas pēc normas tikai, ja šīs rīcības sekas ir optimālas viņai pašai. Tādēļ situāciju var aprakstīt šādi: normas padara iespējamu prognozēt to kā citi cilvēki rīkosies jebkādā dotā situācijā (makro), taču viens cilvēks rīkojas tiecoties uz optimālo personisko rezultātu, ņemot vērā normu (mikro). Lai norma būtu funkcionējoša, cilvēku darbībai ir pilnīgi precīzi jāatbilst prognozētajam (mikro-makro atgriezeniskā saite). Šādu pareizo prognožu kopums ir zināms kā Neša līdzsvars. Tādēļ funkcionējošai normai pēc spēļu teorijas ir jāveido Neša līdzsvaru.
Pasaulē eksistē daudz dažādu normu. Šo plašo dažādību izskaidrojot no spēļu teorētiskā skatupunkta, tam eksistē divi izskaidrojumi. Viena lieta ir atšķirība spēlēs. Dažādas pasaules daļas var sniegt dažādus apkārtējās vides apstākļus, kurās dažādiem cilvēkiem var būt dažādas vērtības, kas var rezultēt dažādās spēlēs. Otrs skaidrojums ir tāds, ka spēle pati par sevi neizskaidro līdzsvaru izvēli (spēļu teorijā līdzsvaru izvēles teorija ir tā, kas paskaidro, kādēļ tiek ņemta priekšroka vienam līdzsvaram pāri otram). Līdzsvaru izvēle ir ļoti tuvu saistīta ar koordināciju. Vienkāršākajam piemēram - auto brauc pa viens otram pretim pa ceļu visapkārt pasaulei, tādēļ spēle, kurā tiek izvēlēts kurā pusē brauks indivīds ir vienāda visapkārt pasaulei, taču dažās valstīs tiek koordinēts braukt pa labo pusi, bet dažās pa kreiso. Šā izskaidrošanai izmanto salīdzinošās institucionālās analīzes teoriju - spēļu teorijas apakš-teoriju.
Piemērs (dāvanu apmainīšanās)
Savstarpējās apdāvināšanas norma:
Rietumu pasaulē ir pieņemts apmainīties ar dāvanām dažādos svētkos. Tas ir tik ļoti iesakņojies cilvēku prātos, ka daudzi nemaz nevar iedomāties rīkoties citādi.
Pieņemot situāciju, ka cilvēkam ir apnikusi šī dāvanu apmaiņa. Nav noteikts, ka rīcību izmaiņa būs viennozīmīgi viegla. Vienpusēja darbību maiņa (pārstāšana sniegt dāvanas) var likt cilvēkiem nodomāt, ka apskatāmā persona ir savtīga, kas visdrīzāk neatbilst šīs personas mērķiem. Interesanti, ka arī šī cilvēka biedri seko normai tieši šo pašu iemeslu dēļ. Šajā gadījumā apskatāmie cilvēki ir nepareizi koordinēti un ir iekļuvuši "ieslodzītā dilemmas" spēlē. Koordinācija izmantojot savstarpējo saziņu ir nepieciešama, lai izkļūtu no šīs situācijas.
Arhegonijs
Arhegonijs — sūnu un augstāko sporaugu sievišķais dzimumorgāns. Arhegonijā parasti izšķir paplašināto vēderdaļu, kur veidojas olšūna, un augšējo sašaurināto kakla daļu. Sašaurinātajā kakla daļā novietotas kakla kanāla šūnas. Kad olšūna nogatavojusies, kanāla šūnas izšķīst (pārgļotojas), kanāls atveras un izdala īpašas vielas, uz kurām reaģējot spermatozoīdi virzās uz arhegonijiem. Olšūnu apaugļo viens spermatozoīds. No apaugļotas olšūnas attīstās oospora.
מורפולוגיה של הצמח - מונחים
Baltkrievijas futbola izlase
Sastāvs
Šāds sastāvs tika izsaukts Pārbaudes spēlēm pret Armēniju un Gruziju, 9 un 13 novembrī 2017.
Annopole
Annopole ir pilsēta tā paša nosaukuma gminas centrs Polijas austrumos, Ļubļinas vojevodistē, uz rietumiem no Krasņikas pie Vislas upes.
Durvis
Durvis ir ēkas konstruktīva daļa, ar kuru noslēdz ēkas ieejas un izejas. Tās tiek ievietotas durvju ailēs. Durvju izmērus, izvietojumu un citus parametrus nosaka saskaņā ar ēkas funkcionālo shēmu un ugunsdrošības prasībām. Parasti durvis sastāv no vienas vai vairākām vērtnēm. Vērtnes izgatavo no dažādiem materiāliem, piemēram, koka, metāla, plastmasas, stikla. Pastāv dažāda tipa durvis: griežamās durvis (virpuļdurvis), bīdāmās durvis (vagontipa durvis), salokāmās un satinamās durvis.
Bobsleja, kamaniņu un skeletona trašu uzskaitījums
Pasaulē ir 16 bobsleja, kamaniņu un skeletona trašu, kuras lieto bobsleja, kamaniņu sporta un skeletona vajadzībām. Visas šīs trases (izņemot Sanktmoricu, kura tiek būvēta no sniega un ledus, kā arī ir dabīgi saldēta), tiek būvētas no dzelzsbetona un tiek atvēsinātas ar amonjaku.
Andrejs Kostjuks
Andrejs Kostjuks (dzimis, Ivanofrankivskā, Ukrainas PSR) ir bijušais Latvijas futbolists. 2007. gada 1. martā viņam tika piešķirta Latvijas pilsonība.
2009. gada jūnijā tika paziņots, ka viņš pievienojas Šveices augstākās līgas klubam Neišateles "Xamax".
Salna pavasarī (filma)
"Salna pavasarī" ir 1955. gada Latvijas PSR vēsturiska spēlfilma, kuras režisori ir Pāvels Armands un Leonīds Leimanis. Filma uzņemta Rīgas Mākslas un hronikālo filmu studijā, pēc Rūdolfa Blaumaņa noveļu "Salna pavasarī", "Raudupiete" un "Laimes klēpī" motīviem. Šī filma tiek uzskatīta par pirmo pilnībā patstāvīgi uzņemto Latvijas PSR mākslas filmu. Filmas budžets bija 3 miljoni rubļu un darbs pie filmas ilga aptuveni vienu gadu.
Sižets
19. gadsimta beigas. Kalpone Madara mīl kalpu Andru, tomēr mantas dēļ apprec veco un bagāto Mālnieku saimnieku Miglu. Saimnieces dzīve Madaru padara arvien skarbāku un cietāku. Viņas nežēlība izpaužas pret māsas ģimeni un savu dēlu, kuram ļauj iet bojā pēc vīra nāves, domājot, ka Matīsiņš traucē viņas laulībām ar Andru. Kad Andrs kopā ar Madaras māsasmeitu dodas uz pilsētu, Madara izmisumā metas Daugavā.
Bengts Oke Lundvalls
Bengts Oke Lundvalls (da; dzimis 1941) — biznesa studiju programmas profesors Olborgas Universitātē (Dānijā) un Sociālo zinātņu studiju Programmā Parīzē (Francijā) savus pētījumus veic par inovāciju kā sociālu fenomenu, īpašu nozīmi pievēršot nacionālās inovācijas sistēmas jautājumiem.
Lundvalls cieši sadarbojās ar Kristoferu Frīdmanu, kad definēja ka inovācija ir interaktīvs process, kurā sadarbojoties vairākām iesaistītajām pusēm tiek radītas jaunas zināšanas. Laikā no 1988. — 1992.gadam profesors izvirzīja vairākas tēzes, kas definēja jaunu ekonomikas paradigmu — mācīšanās ekonomiku.
Publikācijas
Grāmatas
Runcis Leopolds
Runcis Leopolds ir padomju laiku animācijas seriāls par miermīlīgu un inteliģentu kaķi Leopoldu. Leopolds vienmēr nēsā kaklasaiti-tauriņu. Seriālā pret viņu vienmēr darbojas divas palaidnīgas peles — Mitja un Motja. To 1975. - 1987. gadā uzņēma T/O Ekran studija. 11 sēriju kopējais garums ir 87 minūtes. 1995. gadā visas sērijas tika izdotas DVD formātā.
Baltkrievijas Futbola federācija
Baltkrievijas Futbola Federācija (BFF) (baltkrievu val.: Беларуская Фэдэрацыя па Футболу) ir galvenā par futbolu atbildīgā organizācija Baltkrievijā. Tā organizē nacionālo futbola čempionātu, Baltkrievijas Premjerlīgu, kā arī atbild par Baltkrievijas futbola izlasi. Federācija tika dibināta 1989. gadā, bet tikai pēc Baltkrievijas neatkarības iegūšanas to uzņēma FIFA un UEFA saimē. BFF galvenā mītne atrodas Minskā.
Anterīdijs
Anterīdijs — sūnaugu un augstāko sporaugu vīrišķais dzimumorgāns. Tajā veidojas sīkas šūnas, kas nogatavojoties sadalās atsevišķos spermatozoīdos. Spermatozoīdi ir iegareni, vienā galā ar divām viciņām. Tie izkļūst no anterīdija, tā augšgala šūnām pārgļotojoties un veidojot atveri. Sūnaugiem anterīdiji attīstās uz gametofīta parasti grupās dzinumu galotnēs. Katrā anterīdiju grupā atrodas sterilu šūnu pavedieni — parafīzes. Lapoņveidīgajām aknu sūnām atsevišķos gadījumos anterīdiji atrodas īpašos sastatos, kurus ar laponi savieno sulīgs kātiņš (Marchantia). Īpatnējai Buxbaumia ģintij, kurai vīrišķais gametofīts nemaz neattīstās, anterīdiji ir tieši uz protonēmas.
Pjaski
Pjaski, vēsturiski Pjaski Luterske (Piaski Luterskie) - pilsēta Polijas austrumos, Ļubļinas vojevodistē, uz dienvidaustrumiem no Ļubļinas. XVI un XVII gadsimtā liela daļa iedzīvotāju bija protestanti, no kā cēlies pilsētas agrākais nosaukums.
Pie pilsētas atrodas 342 metru augsts TV retranslācijas tornis - viens no augstākajiem valstī.
Rietumkursas augstiene
Rietumkursas augstiene ir augstiene Latvijas rietumu daļā, Kurzemē. Tas ir Latvijas rietumdaļas augstākais rajons ar posmotāko reljefu.
Augstienes pamatā ir pamatiežu pacēlums. Pamatiežu sastāvs šajā teritorijā ir dažāds. Ziemeļdaļā zem kvartāra segas atrodas vidus un augšdevona ieži, bet dienviddaļā karbona, perma, triasa un juras ieži (kaļķakmens, dolomīts, māls, smilšakmens) atsedzas daudzu upju (Ventas, Tebras, Alokstes, Lētižas, Šķērveļa u.c.) un strautu krastos un ietekmē upju ieleju ģeogrāfiskās ainavas.
Pamatiežu virsa ir nelīdzena: augstienes dienviddaļā tā sasniedz 70—82 m vjl., bet augstienes nolaidenumā, uz ziemeļaustrumiem no Aizputes, ir zemāka. Virs pamatiežiem ledājs atkāpjoties atstājis biezu, bet nevienmērīgu glaciālo nogulumu kārtu.
Kvartāra segu veido visdažādākie ledāja un tā kušanas ūdeņu noguldītie materiāli, tāpēc tās stratigrāfija ir daudzveidīga un sarežģīta. Kvartāra nogulumu biezums mainās no 120 m dienvidos līdz 30—40 m ziemeļos.
Augstiene sastāv no morēnu un morēnu-kēmu paugurainēm un paceltiem pamatmorēnas un limnoglaciālajiem līdzenumiem. Starp paugurainēm atrodas platas ieplakas. Augstienes nogāzē ir plašs, lēzens nolaidenums, kas reljefā vērojams kā viļņoti pamatmorēnas un lokālo baseinu līdzenumi vai zemas pauguraines.
Augstākā virsotne — Krievukalns (189,5 m) atrodas Embūtes paugurainē. Augstienes rietumu nogāzē ir plašs nolaidenums, ko veido Apriķu līdzenums un Vārtājas viļņotais līdzenums, kuru reljefā vērojami viļņoti līdzenumi un zemas pauguraines. Stāvāka ir austrumu nogāze. Starppauguru ieplakās ir nelieli ezeri un purvi.
Klimats
Labvēlīgais klimats un ar karbonātiem bagātais zemes virskārtas litoloģiskais sastāvs ir viens no cēloņiem, kāpēc Rietumkursas augstienes rajonā (arī Dienvidkursas augstienes rajonā) dabiskais augājs ir bagātāks nekā pārējā Latvijas teritorijā. Tā, piemēram, platlapju koki šajā rajonā aug un dabiski atjaunojas ne tikai vietās, kur ir karbonātiski mālaini augsnes cilmieži, kā tas ir Viduslatvijā, bet arī uz bezkarbonātiskiem mālainiem cilmiežiem. Arī smilts un smilšainos cilmiežos augāja grupējumi Rietumkursas augstienē ir sugām bagātāki nekā Viduslatvijā.
Rietumkursas augstienes klimata atšķirības no pārējo Latvijas rajonu klimata nosaka augstienes reljefs un ģeogrāfiskais stāvoklis. Augstiene vērsta pret mitrajiem rietumu un dienvidrietumu jūras vējiem, tāpēc tās ziemeļdaļa saņem ap 600 mm nokrišņu, bet dienviddaļa — ap 700 mm. Rietumkursas augstienē nokrišņu daudzums gadā ir ap 600—800 mm, pie tam rietumu nogāze saņem vairāk nokrišņu, nekā austrumu nogāze. Aktīvās veģetācijas periodā augstiene saņem visvairāk siltuma Latvijā. Veģetācijas periods ilgst vidēji apmēram 185 dienas, bet pašos dienvidrietumos tas ir visgarākais Latvijā — 220 dienu. Augstieni šķērso 6° gada izoterma. Gar augstienes rietumu robežu iet -3° janvāra izoterma, pašā augstienē vidējā temperatūra janvārī ir no -3,5 līdz -4°. Vidējā temperatūra jūlijā — siltākajā mēnesī — apmēram 16,5°.
Ūdeņi
Rietumkursas augstiene ir ūdensšķirtne starp Ventas un Baltijas jūras noteces baseiniem, tāpēc tajā ir biezs upju tīkls. Šaurajā un saposmotajā Rietumkursas augstienē gandrīz visur ir labi noteces apstākļi. Augstienes īsajā austrumu nogāzē izveidojies it sevišķi biezs Ventas kreisā krasta pieteku upju ieleju un dziļu gravu tīkls. Augstienes ziemeļdaļā un vidienē gada noteces slāņa biezums ir apmēram 270 mm, bet dienviddaļā — apmēram 280 mm.
Augstienes rietumu nolaidenumā sākas Užava, Rīva, Tebra, Durbe, Bārta u.c. upes. Kopumā upju tīkls ir biezs, mitruma apstākļi labi, tomēr starppauguru ieplakās novērojami mitruma sastrēgumi. Mitruma apstākļu regulēšanā daudz darījis cilvēks, iztaisnojot un padziļinot upju gultnes.
Daudz ir nelielu ezeru. Nelielie, šaurie, garie ezeriņi augstienes ziemeļdaļā ir subglaciālo vagu ezeri. Rietumlatvijā dabasapstākļu kopums lauksaimniecībai vislabvēlīgākais ir Rietumkursas augstienē.
Meži
No mežiem izplatītākie ir egļu meži ar lielu platlapju koku — ozolu, liepu, ošu un gobu piejaukumu.
No meža tipiem izplatīts vēris un damaksnis, bet to platības nav lielas. Apakšrajona pašos dienvidrietumos uz karbonātiska fluvioglaciāla cilmieža sastopamas platlapju koku tīraudzes. Dunikas pacēlumā un Sventājas paugurainē aug skābardis, kam tur ir izplatības ziemeļu robeža. Platlapju meži iekļauti dabas aizsargājamos objektos.
Sandra Magnusa
Sandra Hola Magnusa (Sandra Hall Magnus; dzimusi ) ir bijusī NASA astronaute.
Magnusas pirmais kosmiskais lidojums notika 2002. gada oktobrī misijā STS-112 uz Starptautisko kosmisko staciju.
Otrais lidojums notika 2008. un 2009. gadā SKS 18. ekspedīcijas sastāvā, nomainot Gregoriju Šamitofu. No zemes viņa startēja kopā ar misiju STS-126 kosmoplānā Endeavour. Atgriešanās notika 2009. gada martā ar STS-119 (Discovery).
Trešo kosmisko lidojumu viņa veica 2011. gada jūlijā pēdējā Space Shuttle misijā STS-135 kā misijas speciāliste.
Šostakoviča 7. simfonija
'''Dmitrija Šostakoviča 7. "Ļeņingradas" simfonija C mažorā''' (Op. 60) ir simfonija orķestrim, kas veltīta Šostakoviča dzimtajai pilsētai Ļeņingradai. Tā tika pabeigta 1941. gada 27. decembrī un 2. pasaules kara laikā kā simbols pret nacisma totalitārismu un militārismu piedzīvoja neiedomājuma popularitāti gan Padomju Savienībā, gan arī ārpus tās. Kā skaņdarbs, kas nosoda vācu armijas iebrukumu Padomju Savienībā, tas attēlo Šostakoviča pašnoteikto politisko attieksmi un atbildību pret to, kas tobrīd notika viņa dzimtajā valstī, neskatoties uz konfliktiem un kritiku savas karjeras laikā, ko komponists saņēma no padomju cenzoriem un Josifa Staļina.
Tapšanas vēsture
1941. gada septembrī, kad jau notika Ļeņingradas blokāde, komponists pabeidza simfonijas otro daļu un aizsāka trešo. 1. oktobrī kompnists kopā ar ģimeni tika izvests no Ļeņingradas. Pēc neilgas atrašanās Maskavā, viņš devās uz Kuibiševu, kur 1941. gada 27. decembrī simfonija tika pabeigta.
Pirmatskaņojumi
Darba pirmatskaņojums notika 1942. gada 5. martā Kuibiševā, kur tobrīd evakuētais Lielā teātra kolektīvs. 7. simfonija pirmoreiz tika atskaņota Kuibiševas operas un baleta teātrī, kur to nospēlēja Lielā teātra simfoniskais orķestris diriģenta Samuila Samosuda vadībā.
Otrā premjēra notika 29. martā Maskavā.
Nedaudz vēlāk simfoniju izpildīja Ļeņingradas filharmonijas orķestris diriģenta Jevgēņija Mravinska vadībā, kas tolaik tika evakuēts uz Novosibirsku.
7. simfonijas premjēra ārzemēs notika 1942. gada 22. jūnijā Londonā, kur to izpildīja Londona Simfoniskais orķestris diriģenta Henrija Vuda vadībā. 19. jūlijā notika premjēra Ņujorkā - to izpildīja Ņujorkas radio Simfoniskais orķestris, kuru vadīja diriģents Artūro Toskanīni.
Forma
Simfonija sadalīta četrās daļas. Tā ir garākā Šostakoviča simfonija, un tās aptuvenais garums ir 1 stunda un 15 minūtes.
Zvejnieka dēls
"Zvejnieka dēls" var būt:
Zemitāni
Zemitāni var būt:
Jozefs Šumpēters
Jozefs Aloizs Šumpēters (de, dzimis, miris ) bija austriešu ekonomists un politologs, dzimis Morāvijā (toreiz daļa no Austroungārijas, tagad Čehijas Republika). Savas dzīves laikā ekonomikā popularizēja tādu terminu kā "radošā iznīcināšana" (en)
Dzīve
Dzimis Tršeštjā, Morāvijā, Šumpēters sāka savu karjeru ar tieslietu studijām Vīnes Universitātē, kur viņa pasniedzējs bija austriešu skolas teorētiķis Eižens fon Bēma-Baverka (Eugen von Böhm-Bawerk). 1906. gadā ieguva doktora grādu. Pēc dažiem studiju izbraukumiem 1909. gadā, viņš kļuva par ekonomikas profesoru Čerņivcu Universitātē, bet 1911. gadā pārcēlās uz Grācas Universitāti, kur strādāja līdz Pirmā pasaules kara sākumam. No 1919. līdz 1920. gadam viņš pildīja Austrijas finanšu ministra pienākumus, bet no 1920. līdz 1924. gadam viņš strādāja par privātās Bīdermana bankas prezidentu. Laikā, kad liela daļa šā reģiona ekonomikas un banku sabruka, Šumpēters 1924. gadā bankrotēja.
1950.—1951. gada NBA sezona
1950.—1951. gada Nacionālās basketbola asociācijas sezona bija 5. NBA sezona. Šajā sezonā piedalījās 11 komandas (visas no ASV), kaut arī sezonu sāka 12 komandas, sezonas laikā izjuka Washington Capitols.
Jozefs Šumpēters
Dzīve
Turpmākās dzīves gaitas no 1925. līdz 1932. gadam ekonomists pavadīja, strādājot Bonnas Universitātē Vācijā. Vēlāk Šumpēters pasniedza Hārvarda Universitātē no 1927. līdz 1928. gadam un 1930. gadā. Pieaugot nacisma izpausmēm Vācijā, Šumpēters emigrēja uz ASV, kur pasniedza lekcijas no 1932. gada līdz pat savai nāvei 1950. gadā.
1950.—1951. gada NBA sezona
Par NBA čempioniem kļuva Ročesteras "Royals" spēlētāji, kas septiņu spēļu finālsērijā pieveica Ņujorkas "Knicks" ar 4—3. Finālsērija ilga no līdz. Par sezonas rezultatīvāko spēlētāju kļuva Džordžs Mikans ("Lakers").
Jozefs Šumpēters
Dzīve
Laikā, kad Šumpēters pasniedza lekcijas Hārvarda Universitātē, viņš netika uzskatīts par izcilu mācībspēku, bet laika gaitā viņam izveidojās lojālu sekotāju pulks. Viņa idejām nebija daudz atbalstītāju, jo Šumpēters aizstāvēja tādas idejas, kas bija pretrunā ar tajā laikā populāro keinsismu. Šumpētera dzīves laikā viņa viedokli uzskatīja par novecojušu, lai gan savu ideju izpētei ekonomists veltīja milzu darbu. Bija maz tādu cilvēku, kas tajā laikā spēja saprast un atzīt viņa pamattēzes.
1950.—1951. gada NBA sezona
1950. gada NBA drafts notika, tajā Bostonas "Celtics" ar pirmo numuru izvēlējās Čaku Šeiru. 1. NBA Visu zvaigžņu spēle notika Boston Garden arēnā Bostonā. Tajā Austrumu komanda uzvarēja Rietumus ar 111-94. Par spēles vērtīgāko spēlētāju tika atzīts Bostonas "Celtics" spēlētājs Eds Makolijs.
Regulārā sezona
Piezīmes
Jozefs Šumpēters
Dzīve
Lai arī Šumpēters pulcināja ap sevi jaunos ekonomistus-matemātiķus, un kādu laiku bija šīs ekonometristu apvienības prezidents (1940—1941), pats Šumpeters nebija matemātiķis, bet gan ekonomists un centās integrēt savu socioloģisko sapratni savās ekonomikas teorijās. Pēc ekonomista nāves pētnieki apgalvoja, ka ar tā laika matemātiskajām metodēm nav bijis iespējams pierādīt Šumpētera teorijas par ekonomikas attīstību un ciklu teoriju.
Šumpēters apgalvoja, ka viņš savā dzīvē noteicis trīs mērķus: kļūt par vislabāko ekonomistu pasaulē, kļūt par vislabāko jātnieku Austrijā un kļūt par vislabāko mīlētāju Vīnē. Viņš apgalvoja, ka ir sasniedzis divus no savas dzīves mērķiem, bet nekad neatzinās, kurus.
Torntons
Torntons var būt:
Zvejnieka dēls (1957. gada filma)
"Zvejnieka dēls" ir 1957. gada latviešu padomju drāma. Filmas režisors ir Varis Krūmiņš. Filma uzņemta Rīgas Mākslas un hronikālo filmu studijā pēc Viļa Lāča tāda paša nosaukuma romāna motīviem. Šī ir otrā latviešu ražota filma ar šādu nosaukumu.
Sižets
20. gadsimta 30. gadi. Jaunais zvejnieks Oskars Kļava sapņo par jauniem tīkliem, kas palīdzētu iegūt neatkarību no uzpircēja Garozas, bet viņš neiemanto veco zvejnieku uzticību. Brīvdienās ciemā ierodas Oskara mīlestība, bagātā Bandera meita Anita un Oskara brālis Roberts. Roberts paved Zentu, bet nelaimīgā meitene izdara pašnāvību. Oskars sastrīdas ar brāli un tēvu, un aiziet no mājām. Viņš izgudro jaunu tīklu, kļūst par kooperatīva priekšsēdētāju un apprec Anitu. Pēc dažiem gadiem viņu laulības dzīvē sākas nesaskaņas. Uzpircējs Garoza gandrīz sagrauj kooperatīvu, un zvejnieki lūdz Oskaru atkal kļūt par priekšsēdētāju.
Lomās
Epizodēs:
Kuldīgas pamatskola
Kuldīgas pamatskola bija vispārizglītojoša skola Kuldīgā, Ventspils ielā 16 (agrāk 26).
Par ēkas pirmsākumiem ziņu nav. Vien zināms, ka no 20. gadsimta 20. gadiem līdz pat mūsdienām tā ir saistīta ar pilsētas skolu dzīvi. Šeit bija izvietota viena no četrām Kuldīgas pamatskolām — 1. sešklasīgā pamatskola. To uzturēja pašvaldība. Laika gaitā vecais nams apbūvēts — pirms Otrā pasaules kara uzbūvēta pamatīga piebūve uz pagalma pusi, apgūta arī blakus ēka, kurā kādreiz bijuši skolotāju dzīvokļi. Otrā pasaules kara laikā te atradies vācu armijas štābs, bet pagrabos — cietums. Līdz šodienai skolas telpas ir pārbūvētas. No nelielām telpām, kur mācījās 12 — 15 skolēni, tika izveidotas lielākas klases 30 bērniem, kā tas vajadzīgs pamatskolai. Māja būvēta pamatīgi, tā ir silta.
No 2018. gada 1. jūlija Kuldīgas pamatskola apvienota ar Kuldīgas ģimnāziju, izveidojot Viļa Plūdoņa Kuldīgas vidusskolu.
Hi-Fi
Hi-Fi (no en — 'augsta precizitāte') ir apzīmējums kvalitatīvai skaņu aparatūrai. Tas raksturo pastiprinātāju vai citas skaņas tehnikas ieraksta atskaņošanas darbu tik augstā kvalitātē, ka ar cilvēka ausi nav jūtama dzirdama ietekme uz skaņas ierakstu. Hi-Fi mērķis ir sasniegt minimālus vai nejūtamus trokšņus un kropļojumus.
Šodien šo terminu aizvieto Hi-End, taču Hi-End ne vienmēr atbilst Hi-Fi prasībām, piemēram, ļoti bieži lampu pastiprinātāji nespēj izpildīt Hi-Fi prasības, bet skaitās Hi-End produkti.
Trieciena spēks
Trieciena spēks ir liela spēka iedarbība uz ķermeni īsā laika sprīdī. Dažreiz trieciens ir daudz efektīvāks par ilgstošu spēka iedarbību.
Baložu iela
Baložu iela var būt šādās Latvijas pilsētās:
Baložu iela citur var būt:
Lāpa
Lāpa ir mākslīgi izveidots gaismas un uguns avots, kas parasti sastāv no stieņveida koka gabala, kam viens gals aptīts ar degtspējīgu šķidrumu piesūcinātu audumu, bet otrs gals paredzēts turēšanai.
Lāpu lietojums
Lāpas ir tikušas un tiek lietotas dažādos nolūkos. Senie cilvēki lāpas izmantoja kā gaismas avotus, piemēram, lai varētu pārvietoties alās, kā arī dzīvnieku atbaidīšanai.
Reizēm lāpas tiek ievietotas turētājos, kas nostiprināti augstu pie sienas, lai izgaismotu ejas, piemēram, pilīs.
Lāpas tiek lietotas arī dažādos svētkos un gājienos.
Lāpas Olimpiskajās spēlēs
Plašs lāpu lietojums ir Olimpiskajās spēlēs. Sākumā koncentrējot saules gaismu, tiek aizdegta kāda lāpa. Ar šo un citām lāpām olimpiskā uguns tiek nogādāta līdz lielai olimpiskai lāpai spēļu norises vietā. Lielajā lāpā uguns bez pārtraukuma deg līdz spēļu beigām.
Xbox 360
Xbox 360 ir otrā Microsoft izstrādātā spēļu konsole. Iebūvētais Xbox Live pakalpojums ļauj spēlētājam spēlēt spēles daudzspēlētāju režīmā un ielādēt video, bildes, spēles un citas lietas. Xbox 360 ir pēctecis konsolei Xbox un šobrīd(kad?) konsole sacenšas ar Sony PlayStation 3 un Nintendo Wii. Konsole ir daļa no septītās konsoļu paaudzes. Oficiāli par Xbox 360 izdošanu paziņoja MTV ēterā. Pārdotākā Xbox 360 spēle ir Kinect Adventures, kura ir pārdota 24 miljonos eksemplāru. Tā tika izdota. Xbox 360 pašlaik ir pieejamas divās versijas — Arcade un Elite, katram konsoles tipam nāk klāt arī savi aksesuāri. Modelis Pro tika izņemts no veikaliem 2009. gada 28.augustā, bet tas vēl joprojām tiks pārdots līdz beigsies modeļa rezerves. Visretākais Xbox 360 Speciālais izlaidums ir Final Fantasy XIII Versija.
Nauris (filma)
"Nauris" ir 1957. gada latviešu padomju spēlfilma. Filmas režisors ir Leonīds Leimanis. Filma uzņemta Rīgas Mākslas un hronikālo filmu studijā.
Lomās
Epizodē:
Boulevard of Broken Dreams
"Boulevard of Broken Dreams" ir amerikāņu pankroka grupas Green Day otrais singls no septītā studijas albuma American Idiot. Singls tika izdots sadarbībā ar ierakstu kompāniju Reprise Records. Dziesmu sarakstīja grupa Green Day un tās vokālists Billijs Džo Ārmstrongs, taču singla producents ir Robs Kavallo. Dziesma sasniedza otro vietu ASV topos, šī ir Green Day veiksmīgākā un slavenākā dziesma.
Grupa par šo dziesmu saņēma Grammy balvu 2006. gadā par labāko gada ierakstu.
Līdz 2010. gadam singls ir ticis pārdots 2 miljonos kopiju ASV.
Reaģējot uz viesuļvētras "Katrīna" nodarītajiem postījumiem un dziesmas milzīgo popularitāti, grupa visus ienākumus, kas gūti iTunes, novēlēja Sarkanā Krusta biedrībai.
Maiks Gaskoins
Maikls "Maiks" Gaskoins (en; dzimis, Norvičā, Apvienotajā Karalistē) ir angļu inženieris. Viņš ir pazīstams pateicoties darbam vairākās Formula 1 komandās. Pašlaik viņš pārstāv Lotus komandu. Pateicoties agresīvajam darba stilam, viņam ir dota iesauka "buldogs".
Toyota
2003. gada decembrī viņš jau sāka strādāt pie jaunās Toyota formulas. Sakarā ar viņa vēlo pievienošanos komandai, Gaskoins nespēja uzlabot rezultātus pirmajā sezonā. Tomēr. gadā Toyota aizvadīja līdz šim veiksmīgāko sezonu un tās piloti vairākkārt kāpa uz pjedestāla. Inženieris paziņoja, ka. gadā gaida uzvaras, tomēr komandai pirmajās sacīkstēs bija negaidīti vāji rezultāti un Gaskoins un Toyota nolēma sadarbību neturpināt.
Spyker un Force India
2006. gada novembrī brits pievienojās Spyker F1 komandai galvenā tehnoloģiju vadītāja amatā. . gada tika laista klajā uzlabotā Spyker F8-VII versija, kura bija pirmā Spyker formula, kuru izveidoja Gaskoins. viņš ieteica komandas pilotam Markusam Vinkelhokam iebraukt boksos iesildīšanās apļa laikā un nomainīt riepas uz vidēji slapjam laikam paredzētajām, kamēr vēl bija sauss laiks. Drīz sāka līt stiprs lietus un Vinkelhoks izvirzījās vadībā. Sacīkste gan tika apturēta un pēc tās atsākšanas Vinkelhoks drīz zaudēja vadību, bet vēlāk izstājās. Gaskoins palika komandā arī pēc tam, kad to pārsauca par Force India. viņš tika atlaists no komandas.
Lotus
2009. gada vidū Gaskoins atbalstīja Lotus (Litespeed) Formula 1 projektu. Tas gan netika to trīs komandu starpā, kuras ieguva iespēju. gadā braukt F1. Vēlāk, kad BMW Sauber paziņoja par čempionāta pamešanu, Lotus izvēlēja vietai čempionātā.
Žurnālistika
Gaskoins raksta slejas vairākiem žurnāliem. Viņš ir komentējis vienu Formula 1 sacīksti BBC radio, kā arī vienreiz aizvietojis Ediju Džordanu kā vienu no BBC Formula 1 ekspertiem sacīkstē.
Banda Četyrëh
Banda Četyrëh (ru) ir Krievijas pankgrupa, ko 1995. gadā dibināja Santims.
Zemitāni (stacija)
Zemitāni ir dzelzceļa stacija Rīgā, Vidzemes priekšpilsētā, Purvciema apkaimē, pie Grīziņkalna robežas. Zemitānu stacijas sliežu ceļus šķērso Zemitānu dzelzceļa pārvads, kā arī atsevišķs gājēju tiltiņš. Zemitānu stacijā pietur dīzeļvilcieni, kas kursē līnijā Rīga—Lugaži maršrutos Rīga—Sigulda, Rīga—Cēsis, Rīga—Valmiera un Rīga—Valga, kā arī elektrovilcieni  līnijā Zemitāni—Skulte. Šajās līnijās kursē arī kravas vilcieni, bez tam intensīva kravas vilcienu kustība ir līnijā Zemitāni—Jāņavārti—Šķirotava, kura gan ir elektrificēta, taču pasažieru vilcieni tajā nekursē. Stacijā ir vairāki atzarojumi uz tuvējām rūpnīcām un noliktavām. Stacijā darbojas biļešu kase.
Vēsture
Stacija atvērta 1889. gadā ar nosaukumu Aleksandra Vārti kā jaunuzbūvētā Rīgas—Pleskavas dzelzceļa galastacija, jo šajā vietā Pleskavas dzelzceļa līnija savienojās ar Mīlgrāvja dzelzceļu. 1902. gadā uzbūvēja savienojošo līniju Šķirotavas virzienā (toreiz Šķirotavas vēl nebija; līnija savienojās ar līniju Rīga—Daugavpils tās 4. verstī, starp tagadējiem Jāņavārtiem un Vagonu parku). Par Zemitāniem staciju pārdēvēja 1928. gadā par godu Ziemeļlatvijas brigādes komandierim Jorģim Zemitānam. Latvijas okupācijas laikā no 1942. līdz 1945. gadam stacija saucās Rīga-Gaisa tilts, pēc Otrā pasaules kara tā atguva Zemitānu nosaukumu, bet 1948. gadā par godu sarkanajam partizānam Otomāram Oškalnam to pārdēvēja par Oškalniem. 1995. gadā stacija atkal atguva Zemitānu nosaukumu.
Quest (SKS)
Quest modulis (en — "meklēšana", "izziņa") jeb Quest Joint Airlock ir Starptautiskās kosmiskās stacijas (SKS) ASV segmenta slūžu kamera. Modulis tika nogādāts stacijā 2001. gada jūlijā misijas STS-104 laikā un ir pievienots pie Unity moduļa. Pirms Quest uzstādīšanas iziešanu kosmosā varēja veikt tikai no Zvezda moduļa pārejas nodalījuma (tas gan nekad netika darīts) vai no stacijai pievienota Space Shuttle. Pēc Pirs slūžu kameras pieslēgšanas stacijai no tā var veikt iziešanu kosmosā krievu skafandros.
Quest izgatavots Maršala kosmisko lidojumu centā (Marshall Space Flight Center, MSFC) pēc SKS primārā kontraktora Boeing pasūtījuma.
Uzbūve
Quest modulis sastāv no diviem segmentiem: "aprīkojuma slūžām", kurā glabā skafandrus un iekārtas, un "apkalpes slūžām", caur kuru apkalpe iziet kosmosā. Tā ir konstruēta pēc Space Shuttle slūžu kameras parauga, bet ir modificēta, lai samazinātu atmosfēras gāzes patēriņu. Tai ārpusē ir piemontētas augstspiediena gāzes tvertnes, no kurām divās ir skābeklis un divās slāpeklis, kuras nodrošina atmosfēras papildināšanu stacijas amerikāņu segmentā pēc gāzu izplūšanas, kad lūka tiek atvērta iziešanas laikā.
Slūžu kamera tika konstruēta tā, lai no tās varētu iziet gan amerikāņu skafandros EMU, gan krievu Orlan, taču krievu puse nav stacijā nogādājusi iekārtas savu skafandru apkalpošanai no Quest moduļa.